**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Netiek aizpildīts saskaņā ar Ministru kabineta (turpmāk – MK) 2009. gada 15. decembra instrukcijas Nr.19 ”Tiesību akta projekta sākotnējās ietekmes izvērtēšanas kārtība” 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – projekts) sagatavots, pamatojoties uz MK 2017.gada 28.augusta sēdes protokollēmuma Nr.41 1.§ 6.punkta uzdevumiem (turpmāk – MK uzdevums) un MK 2018.gada 12.marta rīkojuma Nr.101 “Par likumprojekta “Par vidēja termiņa budžeta ietvaru 2019., 2020. un 2021. gadam” un likumprojekta “Par valsts budžetu 2019. gadam” sagatavošanas grafiku” 2.3.apakšpunktu un 3.punktu, un, ņemot vērā MK 2009.gada 22.decembra noteikumu Nr.1644 “Kārtība, kādā pieprasa un izlieto budžeta programmas “Līdzekļi neparedzētiem gadījumiem” līdzekļus” (turpmāk – noteikumi Nr.1644) 3.punktu.Vienlaikus vēršam uzmanību, ka, ņemot vērā, ka informācijas un komunikācijas tehnoloģiju (turpmāk – IKT) joma ir ļoti apjomīga un valstiski svarīga, joprojām ir nepieciešams pilnveidot un attīstīt IKT kopējo pārvaldību, kā arī nodrošināt e-pakalpojumu piegādi un saziņu ar iedzīvotājiem. Tāpat ļoti būtiski ir IKT stratēģiskās attīstības principu un arhitektūras pilnveidošana, darbs pie tehnisko resursu optimizācijas, pārvaldības procesu attīstības, attīstības projektu īstenošanas kvalitātes uzlabošanas, kā arī cilvēkresursu attīstības un valsts pārvaldes modernizācijas, izmantojot IKT iespējas. Tāpēc ir nepieciešams organizēt valsts IKT pārvaldību tā, lai spētu izmantot visu valsts pārvaldes iestādēs uzkrāto kompetenci un pieredzi vienotai IKT jomas pārvaldībai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu MK uzdevuma izpildi, ir nepieciešams apkopot informāciju par valsts pārvaldes iestādēs izmantotajām informācijas sistēmām un to uzturēšanas izmaksām, tajā skaitā cilvēkresursiem, pakalpojumu izmaksām un sistēmu pārvaldības modeļiem, veikt esošās situācijas analīzi un, balstoties uz to, operatīvi izstrādāt pamatotus un reāli īstenojamus optimizācijas priekšlikumus. Informācijas analīzes veikšanai un efektīvu optimizācijas priekšlikumu operatīvai izstrādei ir nepieciešams piesaistīt speciālistus, kuriem ir ne tikai zināšanas par informācijas sistēmu izstrādi un uzturēšanas efektīvu organizēšanu (ieskaitot infrastruktūras aspektus), bet arī specifiskas zināšanas par sistēmprogrammatūras un lietojumprogrammatūras licencēšanas principiem, aktuālākajām tendencēm, iespējām un riskiem šajā jomā. Šādu speciālistu piesaistīšanai tiek plānots veikt divus iepirkumus.Pirmais iepirkums - speciālisti par datorizēto darba vietu (personālo datoru, datoru sistēmprogrammatūras un standarta lietojumprogrammatūras) uzturēšanas jautājumiem, kuriem ir zināšanas par standarta biroja programmatūras licencēšanas specifiku, kā arī zināšanas un pieredze finanšu, personāla un lietvedības atbalsta lietojumprogrammatūras produktu pārvaldības jomā. Šo speciālistu uzdevums, sadarbojoties ar potenciālajiem efektīvu koplietošanas pakalpojumu sniedzējiem (vismaz Iekšlietu ministrijas informācijas centru, Valsts reģionālās attīstības aģentūru, kā arī valsts kapitālsabiedrībām “Latvijas valsts radio un televīzijas centrs” un “Tiesu namu aģentūra”), ir: 1. Datoru un personālās produktivitātes (biroja un elektroniskās saziņas (e-pasta)) programmatūras sagādes un pārvaldības optimizācijas risinājumu izstrāde;
2. Standarta lietojumprogrammatūras produktu (lietvedības, uzdevumu pārvaldības, grāmatvedības, personāla vadības) iegādes un pārvaldības ekonomiski izdevīgāko risinājumu pamatojums.

Otrais iepirkums - iepirkt speciālistu pakalpojumus par informācijas sistēmu uzturēšanas un attīstības jautājumiem. Šiem speciālistiem jābūt specifiskām zināšanām par datu centros izmantojamās sistēmprogrammatūras (t.sk. virtualizācijas platformu u.c.), datu bāzu pārvaldības programmatūras licencēšanas principiem, kā arī par informācijas sistēmu un datortīklu iegādes un uzturēšanas jautājumiem. Šo konsultantu uzdevums ir, sadarbojoties ar potenciālajiem efektīvu koplietošanas pakalpojumu sniedzējiem (vismaz Iekšlietu ministrijas informācijas centru, Valsts reģionālās attīstības aģentūru, kā arī valsts kapitālsabiedrībām “Latvijas valsts radio un televīzijas centrs” un “Tiesu namu aģentūra”), izstrādāt optimizācijas priekšlikumus vismaz šādās jomās: 1. datu pārraides tīklu (ieskaitot datu centru tīklus) pārvaldība un saistīto pakalpojumu optimizēšana;
2. datu apstrādes tehnoloģisko risinājumu un programmatūras licencēšanas optimizācija (virtualizācijas platformas, informācijas sistēmu programmatūras un datu bāzu licencēšanas politikas izvēle);

Kopējās plānotās izmaksas abiem iepirkumiem ir 20 000 *euro*.  |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk – VARAM). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. gads | 2020. gads | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 20 000 | 0 | 0 | 0 | 0 | 0 |
| 2.1. valsts pamatbudžets | 0 | 20 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -20 000 | 0 | 0 | 0 | 0 | 0 |
| 3.1. valsts pamatbudžets | 0 | -20 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 20 000 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | VARAM nepieciešams papildu finansējums līdz 20 000 *euro* apmērā (EKK 2259 “Pārējie informācijas tehnoloģiju pakalpojumi”), lai nodrošinātu, ka tiek izstrādāti optimizācijas priekšlikumi valsts budžeta iestāžu informācijas un komunikācijas tehnoloģiju jomā. Konsultāciju vienas cilvēkdienas izmaksas ir ~ 300 *euro[[1]](#footnote-2)* bez pievienotās vērtības nodokļa un paredzamais konsultāciju apjoms ir 55 cilvēkdienas (4 speciālisti, katrā iepirkumā pa 2 speciālistiem). Paātrināta optimizācijas priekšlikumu izstrāde dos iespēju atsevišķus priekšlikumus ieviest jau 2018. gada beigās un 2019. gadā, tādējādi ietaupot vismaz 60 000 *euro* jau 2019. gadā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaits nemainās. |
| 8. Cita informācija | Izdevumus sedz no valsts budžeta programmas 02.00.00 “Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|   **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VARAM. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekme uz pārvaldes funkcijām un institucionālo struktūru. Netiek veidotas jaunas institūcijas un netiek veikta esošo institūciju likvidācija. |
| 3. | Cita informācija | Nav. |

Vides aizsardzības un reģionālās attīstības ministrs Kaspars Gerhards

Supe 67026459

valdis.supe@varam.gov.lv

|  |
| --- |
|  |

1. Vidējā summa, kas ir noteikta, ņemot vērā pašreizējo tirgus situāciju atbilstošas kvalifikācijas konsultantu pakalpojumu izmaksām [↑](#footnote-ref-2)